Lyno slėnio medis
Lyno slėnio medis (Lynn Valley Tree) – praeityje augusi 126,5 m aukščio pakrantinė pocūgė (Pseudotsuga menziesii var. menziesii), kuri buvo nupjauta 1902 metais. Medis augo Lyno slėnyje, kuris dabar įeina į Vankuverio (Britų Kolumbija) miestą. Nuo to laiko Lyno slėnio žemumoje, kur augo šis milžiniškas medis, buvo visiškai iškirsta ištisa sengirė. Tai buvo vienas aukščiausių kada nors užregistruotų pasaulio medžių, už jį aukštesni buvo tik keletas karališkųjų eukaliptų (Eucalyptus regnans). Taip pat manoma, kad Nuksako milžinas (Nooksack Giant) galbūt buvo 15 m aukštesnis, bet jo išmatavimai mažiau patikimi už Lyno slėnio medžio išmatavimus.